ועדת הכלכלה, כנסת 19, פרוטוקול מספר 185, 2014-01-22 09:00

אבישי ברוורמן: בוקר טוב, אני מתכבד לפתוח את הישיבה.

אבישי ברוורמן: יש לנו שני נושאים - נושא הכסף, שאנחנו נסגור אותו סופית, ואז הוא יעלה לקריאה שנייה ושלישית, ויש לנו את נושא התאגיד.

אבישי ברוורמן: חברת הכנסת מרב מיכאלי, את אורחת נדירה אצלנו, אנחנו מקבלים אותך באהבה.

אבישי ברוורמן: הצעת חוק התקשורת (בזק ושידורים)(תיקון מס' 59)(חדשות מקומיות), התשע"ד-1913, הוועדה מכינה את החוק הזה לקריאה שנייה ושלישית.

אבישי ברוורמן: אנחנו נפתח לא בנושא הכספי, זה בחלק השני, וכן, יש לנו גם דיון בנושא הגז בשעה עשר, נתמקד בדברים כדי להביא אותם להכרעות.

אבישי ברוורמן: נפתח בנושאים הפרוצדורליים כדי שיהיה ברור ברגע שההחלטות מתקבלות איך מפיקים את החדשות המקומיות.

אבישי ברוורמן: בחוק הזה שאני הובלתי אותו היו שתי מטרות.

אבישי ברוורמן: מטרה אחת - שלפריפריה תהיינה חדשות מקומיות.

אבישי ברוורמן: בתור אדם ש-16 שנה היה חי בבאר שבע, והיה חלק מהמהפכה שהייתה שם, יודע את הערך האדיר של חדשות מקומיות, למרות שלעתים במרכז חושבים שזה בטל בשישים, אבל כבר הסברנו את הערך.

אבישי ברוורמן: דבר שני, גם בתפיסת עולמי, גם מדברים אישיים שעברתי בחיי, אני חושב שתמיד צריך לדאוג כמה שיותר להוביל.

אבישי ברוורמן: יש לנו שינויים במשק, הדברים לא פשוטים, ולכן המטרה הייתה כדי להעסיק כמה שיותר עובדים בתהליכים שמשתנים.

אבישי ברוורמן: אני לא אכנס עכשיו לנושא, בדרך שהייתה התקדמנו, היו שיחות, אנשים יודעים בדיוק מה שהיה פה, תדעו מי שעם good will, ומי שעם פחות good will, אבל זה כבר לא משנה.

אבישי ברוורמן: אנחנו באים עכשיו כדי להגיע לפתרון.

אבישי ברוורמן: לגבי הפתרון, אז קודם כל ההחלטה שהייתה ש"הוט" ו"יס" הפיקו את החדשות, ולכן ישנו עניין פרוצדורלי, יש את הממונה על ההגבלים העסקיים לגבי הקשר בין "הוט" ו"יס", לגבי מפיק עצמאי וכו'.

אבישי ברוורמן: בבקשה, עורך דין בנדלר.

<אתי בנדלר: אני מציעה שנתחיל לקרוא את החוק.

אבישי ברוורמן: נושא המימון בחלק השני של הישיבה.

<אתי בנדלר: הצעת חוק התקשורת (בזק ושידורים)(תיקון מס' 59)(חדשות מקומיות), התשע"ד-2013.

<אתי בנדלר: "בחוק התקשורת (בזק ושידורים), התשמ"ב-1982 (להלן – החוק העיקרי), אחרי הוספת פרק ב'3 סעיף 6סב יבוא: פרק ב'3: חדשות מקומיות – הוראת שעה.

<אתי בנדלר: חדשות מקומיות – הוראת שעה – סב1.

<אתי בנדלר: (א) בעל רישיון כללי לשידורי כבלים ובעל רישיון לשידורי לוויין ישדרו חדשות מקומיות ותכניות מקומיות בענייני היום הנוגעים לאזור מסוים בלבד; בעלי הרישיון לא יפיקו את החדשות המקומיות במשותף".

<אתי בנדלר: זאת אומרת, בסעיף קטן (א) של הסעיף המוצע מותנאים שני עקרונות שאדוני דיבר עליהם.

<אתי בנדלר: 1.

<אתי בנדלר: עצם החלת החובה על "הוט" ו"יס".

<אתי בנדלר: "הוט", זה בעל רשיון כללי לשידורי כבלים, ו"יס", זה בעל רשיון לשידורי לווין, לשדר חדשות מקומיות ותכניות מקומיות בענייני היום הנוגעים לאזור מסוים בלד, דהיינו, התכניות בענייני היום זה אקטואליה, מה שנקרא, וגם כאן מדברים על אזור מסוים, והעיקרון השני הוא שהפקת החדשות לא תהיה משותפת, דהיינו, לא התאפשר שיתוף של פעולה שלהם, מכאן נובע, וזה בא לידי בסעיף קטן ג', שמיד אקרא אותו, שבעצם הפקת החדשות אמורה להיות על ידי מפיק חיצוני.

אבישי ברוורמן: בבקשה לחזור.

<אתי בנדלר: אני אחדד את הדברים.

<אתי בנדלר: מה שנקבע בסעיף קטן (א) הוא שאסור לכם לבצע את הפקת החדשות במשותף.

<אתי בנדלר: לכאורה, יכולות להיות עכשיו שתי אפשרויות - או שאחת מהחברות תפיק את החדשות, והשנייה תשפה אותה על ההוצאות.

<אתי בנדלר: האפשרות השנייה היא שיהיה מפיק עצמאי שיפיק עבור שתיכם, או, או.

<הרצל עוזר: יש אפשרות אחת, או לחלק צפון, דרום, או כל חלוקה אחרת, אז כל אחת תפיק חלק.

<אתי בנדלר: לכאורה סעיף קטן (א) סובל את כל הפרשנויות.

<אתי בנדלר: אני חושבת איך זה ייעשה בפועל, בזה מתעסק סעיף קטן (ג) שנגיע אליו מייד.

<דודו קובסניאנו: כאשר בוטלה הוראת השעה, עמה בוטל סעיף 6כ רבתי.

<דודו קובסניאנו: במסגרת ביטולו של סעיף 6כ רבתי, בוטלו מספר סעיפים קטנים שחלקם לא קשורים לחדשות המקומיות וצריכים לאשר אותם.

<דודו קובסניאנו: הערה ספציפית סעיף הקטן הזה, בוטלה הגדרה בסעיף קטן ז' של אזור, לכן צריכים פשוט להחזיר את סעיף קטן.

<דודו קובסניאנו: אם אני כבר מדבר, גם את סעיף קטן 6כ(ז), וגם את סעיפים קטנים 6כ(ב)(ג)(ו), שהם ירדו והם לא קשורים לחדשות המקומיות.

<דודו קובסניאנו: ההגדרה של סעיף כ(ז) מגדירה אזור, כשבוטלה הוראת השעה, בוטל סעיף 6כ' על כל סעיפיו הקטנים, אז ראשית כל צריכים להשאיר ולהותיר על כנה את ההוראה הזאת שתגדיר מהו אזור, כי החוק הגדיר.

<אתי בנדלר: אתה זוכר מה ההגדרה של אזור?

<דודו קובסניאנו: החוק הגדיר אזור – "שטח גיאוגרפי שגבולותיו נקבעים בכללים על ידי המועצה.

<דודו קובסניאנו: המועצה רשאית לאשר לבעל רשיון כללי לשידורי כבלים, לשדר שידורים כאמור".

<אתי בנדלר: איזה סעיף אתה קורא?

<דודו קובסניאנו: 6כ' לחוק התקשורת, סעיף קטן (ז).

אבישי ברוורמן: אנחנו מתחילים בדיון מורכב.

אבישי ברוורמן: הצטרפו חלק מהאנשים, אני אעדכן.

אבישי ברוורמן: יש לנו שני נושאים על הפרק.

אבישי ברוורמן: איך מפיקים את החדשות המקומיות, וכמה כסף יהיה להפקה של החדשות המקומיות.

אבישי ברוורמן: אנחנו מתחילים בנושא שלגבי צורת ההפקה, יש פה שני גופים שהם סך הכול גופים גדולים, ויש גם הגבלות של הממונה על ההגבלים העסקיים כדי שיעבדו ביחד, ולכן מה המשמעות, מי עושה מה, מפיק עצמאי, ולכן עורכת דין בנדלר, מגדירה עכשיו קודם כל את הנושא הראשון, צורת הפקת החדשות.

<אתי בנדלר: אני אסביר את דבריו של עורך דין קובסניאנו היועץ המשפטי של המועצה לשידורי כבלים ולוויין.

<אתי בנדלר: סעיף 6כ לחוק התקשורת פקע ב-31 בדצמבר 2013.

<אתי בנדלר: אותו סעיף דן בחדשות המקומיות, אבל לא רק.

<אתי בנדלר: כותרת השולים של אותו סעיף הוא תוכן שידורי הכבלים, יש בו עוד סעיפים קטנים שפקעו באותה הזדמנות חגיגית.

<אתי בנדלר: כך, למשל, סעיף קטן (ב) לאותו סעיף שהוא לא מונח בפניכם, לכן אני אקרא אותו – קובע "שבעל רשיון כללי לשידורי כבלים, ישדר מגוון סרטים ותכניות בין היתר בתחומי הבידור, מוסיקה, אמנות, החברה, המדע, החינוך התרבות והספורט".

<דודו קובסניאנו: סעיף קטן (ג), סעיף קטן (ו).

<אתי בנדלר: סעיף קטן (ג) אומר, במסגרת שידורים כאמור בסעיף קטן (ב) שמדבר על מגוון התכניות שעל בעל רשיון כללי לשידורי כבלים לשדר, נאמר "במסגרת שידורים כאמור בסעיף קטן (ב), יכלול בעל רשיון לשידורי כבלים גם שידורים שיש בהם ביטוי לנושאים ולצרכים ייחודיים של האזור, להלן".

<דודו קובסניאנו: (ו).

<אתי בנדלר: (ו) – "בקיום שידורים לפי סעיף זה יפעל בעל רשיון כללי לשידורי כבלים בהתאם לכללים שתקבע".

<אתי בנדלר: אני חוזרת על סעיף קטן (ו) "שהתבטל כאמור", אגב, ביטולו של סעיף 6כ' "בקיום שידורים לפי סעיף זה יפעל בעל רשיון כללי לשידורי כבלים בהתאם לכללים שתקבע המועצה לעניין סעיף זה".

<אתי בנדלר: סעיף קטן (ז) הגדיר מה זה אזור, וכפי שראינו, גם החדשות בענייני אזור מסוים, וגם אקטואליה, וגם סעיף קטן (ב) שהזכרתי.

<אתי בנדלר: סעיף קטן (ז) הגדיר אזור – "שטח גיאוגרפי שגבולותיו נקבעו בכללים על ידי המועצה.

<אתי בנדלר: המועצה רשאית לאשר לבעל רשיון כללי לשידורי כבלים לשדר שידורים כאמור בסעיפים קטנים (א) (ג) ביותר מתחום אזור אחד".

<אתי בנדלר: מה שמבקש עורך דין קובסניאנו, שאם אנחנו מחוקקים את הסעיף החדש הנוגע לחדשות מקומיות, נחוקק, אגב, הועדה תאשר, אגב, אותו סעיף, החייאה, הייתי אומרת, או חקיקה מחדש של אותם סעיפים קטנים שקראתי עכשיו.

<אתי בנדלר: אני חוזרת שוב, "החובה של בעל רשיון כללי לשדר מגוון סרטים, תכניות בתחומי הבידור, המוסיקה וכדומה".

<אתי בנדלר: "החובה שלו לכלול גם שידורים שיש בהם ביטוי לנושאים לצרכים ייחודיים של האזור, החובה לפעול בהתאם לכללים שקבעה מועצה לעניין הזה, וההגדרה אזור".

<לאה ורון: אבל כל זה לבקשת הרצל, שהאפשרות - - -

<אתי בנדלר: לא קשור.

<אתי בנדלר: אגב, זה ההערות לסעיף קטן (א), שבו מוזכר המונח אזור, ואמר עורך דין קובסניאנו, אין לנו כרגע הגדרה אזור.

<אתי בנדלר: אני חוזרת לסעיף 6כ' המקורי, ואני מבקשת לחוקק אותם סעיפים קטנים שהם רלבנטיים לנושא.

<אתי בנדלר: האם יש הערות למאן דהוא בקשר להצעתו של עורך קובסניאנו?

<אתי בנדלר: אין הערות.

<אתי בנדלר: אני חושבת שהועדה יכולה לאשר את הוספת הסעיפים הקטנים האלה שעליהם דובר.

<אתי בנדלר: דהיינו הוראות סעיף 6כ' שהתבטל בינתיים, כפי שהיה בנוסח, בתוקף ערב ביטולו, סעיפים קטנים (ב), (ג), (ו), (ז) עם שינוי קטן שמתחייב מהנוסח, אני מבקשת לאשר אותם.

אבישי ברוורמן: אני מעמיד להצבעה.

אבישי ברוורמן: חבר הכנסת שמולי מצביע, חבר הוועדה.

אבישי ברוורמן: חברת הכנסת רוזין, חברת הכנסת קארין אלהרר תצביע במקום חבר הכנסת הופמן, וכמובן, חברת הכנסת גמליאל חברה בוועדה.

אבישי ברוורמן: הצבעה בעד אישור הוספת הסעיפים – רוב נגד – אין נמנעים – אין סעיפים קטנים (ב), (ג), (ו), (ז) נתקבלו.

<אתי בנדלר: הסעיפים האלה אושרו.

<אתי בנדלר: האם יש הערות נוספות לסעיף קטן (א)?

<אתי בנדלר: שאם לא כן, אני חושבת שניתן לאשר אותו.

אבישי ברוורמן: אין הערות מי בעד – אושר פה אחד.

אבישי ברוורמן: ה צ ב ע ה בעד אישור סעיף קטן (א) – רוב נגד – אין נמנעים – אין סעיף קטן (א) נתקבל.

<אתי בנדלר: סעיף קטן (ב) – "לשם קיום שידורי חדשות מקומיות לפי סעיף זה יקצו בעל רישיון כללי לשידורי כבלים ובעל רישיון לשידורי לוויין, מדי שנה, סכום שלא יפחת מחמישה מיליון שקלים חדשים; כל בעל רישיון כאמור יישא בתשלום חלק מהסכום, לפי מספר המנויים שלו ביחס לכלל המנויים של בעלי הרישיון האמורים".

<אתי בנדלר: מה שאומר סעיף הקטן הזה שהשידורים, שידורי החדשות המקומיות לשם הפקתן יוקצה סך הכול סכום של חמישה מיליון שקלים, שהסכום הזה התחלק בין שני בעלי הרשיונות, כפי שהזכרתי קודם, בהתאם למספר מנויים שלהם בהתאם לחלק היחסי.

מיכל בירן: הסכמנו שזה סכום לא סביר.

<חיים סלוצקי: אי אפשר לעשות דבר כזה.

גילה גמליאל: צריך להוסיף שהאוצר ייתן עוד חמישה מיליון.

אבישי ברוורמן: אני רוצה לעבור לתהליך ללא סכום.

<אתי בנדלר: התהליך הוא בסעיף קטן (ג).

<אתי בנדלר: (ג) "המועצה, כהגדרתה בסעיף 6(א), דהיינו המועצה לשידורי כבלים ולוויין, תקבע בכללים הוראות לעניין תוכנם, רמתם, היקפם מתכונתם, אופן הפקתם ומועדיהם של השידורים האמורים בסעיף קטן (א), בהתחשב בין היתר בסכום הקבוע בסעיף קטן (ב), וכן את אופן העברת הסכומים וחישוב מספר המנויים".

<אתי בנדלר: דהיינו, סעיף קטן ג', מותיר למועצה לשידורי כבלים ולוויין לקבוע את כל הנדרש לצורך הפקת אותם שידורים, ובין היתר, וכאן התייחסות לדבריו של מר עוזר, בתחילת הדברים, האם זה יהיה באמצעות מפיק עצמאי, האם זה יבוצע על ידי מי משתי החברות, או האם זה יבוצע בחלוקה גיאוגרפית על ידי כל אחת משתי החברות, לכל זה תהיה סמכות רק למועצה לקבוע.

<אתי בנדלר: ולכן אם המועצה לשידורי כבלים ולוויין תחליט שהפקת החדשות תעשה על ידי מפיק עצמאי, כך יהיה.

אבישי ברוורמן: אני לא חושב שתפקידה של הכנסת הוא להיכנס לכל הנושאים המקצועיים איך הולכים, ולכן במקרה הזה יש גוף.

אבישי ברוורמן: מר עוזר, בבקשה.

<הרצל עוזר: אני חושב שצריך להגיד מה המגבלות שמוטלות עלינו, ואם המגבלה שהטיל הממונה על ההגבלים העסקיים שלא נפיק ביחד היא מגבלה, אז אנחנו נדע להתמודד איתה ולא נפיק ביחד.

<הרצל עוזר: כל קומבינציה אחרת צריכה להיות בהחלטה שלנו.

<הרצל עוזר: אנחנו יכולים להחליט להפיק, ואם "יס" יסכימו לכך ויעבירו לנו את חלקנו זה בסדר גמור, ויכול להיות להיפך.

<הרצל עוזר: יכול להיות שנחליט על מפיק חיצוני אחד, ויכול להיות שכל אחד מאיתנו יחליט על מפיק חיצוני אחר משלו, ויכול להיות שנגיע לחלוקה שאנחנו מפיקים חלק והם מפיקים חלק, לפי מספר מנויים או כל חלוקה אחרת.

<הרצל עוזר: לא ברור לי למה המועצה צריכה לקבל את הסמכות להחליט איך מפיקים, ואני מזכיר שוב, שטענתנו הבסיסית שכל הדבר הזה בכלל לא צריך להיות מושת עלינו, יש פה איזושהי הסכמה שלנו לאור התהליך שמתרחש פה לשאת בעלויות האלה, על אף שאנחנו חושבים שזה לא עלויות שלנו, לפחות תתנו לנו לעשות את זה בדרך שאנחנו מבינים, אין שום סיבה אחרת.

<רן מלמד: אין ספק שהמועצה צריכה לקבוע את הכללים.

<רן מלמד: אני חושב שיש דברים הגיוניים, ולכן צריך שההחלטה של המועצה תיעשה בהסכמה ובתיאום עם החברות, אם יוסיפו את המלים האלה לסעיף, יכול להיות שזה יכול להספיק.

איציק שמולי: למה צריך את ההסכמה?

<אתי בנדלר: אם הרגולטור הצטרך הסכמה של המפוקחים שלו יש בכך תקדים יותר מאשר מסוכן, זה ממש בלתי מתקבל על הדעת, צריך לעשות להם שימוע, זה ברור מאליו.

<אתי בנדלר: לקבל את הסכמתם לכללי הפיקוח?

<רן מלמד: אל תכתבי הסכמה, תכתבי את זה בתיאום איתם.

<אתי בנדלר: לא צריך, זה ברור שיש שימוע, לא קובעים כללים בלי לשמוע את הצדדים, זה אל"ף בי"ת של משפט מנהלי.

<לילך טל: אני רוצה להוסיף מלה אחת על מה שאמר הרצל, בעצם היום בחוק, בזמנו היתה האפשרות ש"הוט" בעצם אחראית להפיק אותם, ומותר לה לבחור מפיק חיצוני כשהמועצה מאשרת.

<לילך טל: זאת אומרת, אנחנו מבקשים להשאיר את המצב הקיים, שבו החובה על ההפקה היא עלינו, ואם נחליט מפיק חיצוני, המועצה תאשר אותו.

גילה גמליאל: בישיבה הקודמת היו 3 אופציות.

גילה גמליאל: בפעם הקודמת שדיברנו, מפאת קוצר הזמן והנוסח, אמרנו נעביר את זה בקריאה ראשונה, ואז נבוא לכאן ונדון בזה שוב.

גילה גמליאל: אחת הייתה שההפקה תהיה על ידי אחת מהחברות, והשנייה תשפה את החברה השנייה.

גילה גמליאל: האופציה השנייה, שיהיה מפיק עצמאי, או מפיקים עצמאיים שייבחרו על ידי מכרז, ואז המועצה הייתה אמורה לטפל בזה.

גילה גמליאל: הדבר השלישי שדיברנו עליו, אני לא יודעת למה הוא לא עולה כאן, החלוקה לאזורים, אזור הצפון ואזור הדרום.

אבישי ברוורמן: מר עוזר העלה את זה.

גילה גמליאל: מה שאתם דיברתם אזור צפון ודרום.

<הרצל עוזר: אני רק אומר כי אני חושב שאולי לא הקשבת, אני רוצה לחדד.

<הרצל עוזר: המצב הנוכחי מאפשר לנו להפיק באופן עצמאי, אנחנו מבקשים לא לשנות את המצב הנוכחי מאפשר לנו להפיק באופן עצמאי.

<הרצל עוזר: אנחנו מבקשים לא לשנות את המצב הנוכחי, אין שום סיבה עכשיו להחליט שאולי אם נפיק באופן עצמאי זה יבוא לאישור של המועצה.

איציק שמולי: להפיק באופן עצמאי חדשות, למה אתה מתכוון?

<הרצל עוזר: היום כתוב בהסכם שהאחריות היא עלינו, אנחנו רשאים לפנות למפיק חיצוני, בוא נשאיר את זה ככה, אנחנו רשאים, ולא שהמועצה עכשיו תחליט שכן עובר למפיק חיצוני, לא עובר למפיק חיצוני, זה כסף שלנו.

גילה גמליאל: אני בעד.

מרב מיכאלי: אני אומרת - - - שמחלקות את האחריות צפון דרום, חצי חצי באיזשהו אופן, אז הניסוח הזה הגיוני להשאיר אותו על כנו, ואז רק צריך להוסיף את החובה של כולם לשדר את המהדורות שהם לא מפיקים בעצמם באזור השני.

<חיים הר-זהב: הנושא הזה של חצי חצי, זה בהנחה שאכן מדובר רק בשתי מדובר שזה לא עמדת מועצת הכבלים והלוויין, בוודאי שלא העמדה שלנו.

מרב מיכאלי: לא צפון דרום, שני אזורים.

<חיים הר-זהב: שני אזורים, שתי מהדורות, לא משנה איך נקרא לזה.

גילה גמליאל: זה משנה, יכול להיות 2 אזורים עם 8 מהדורות.

<חיים הר-זהב: אני חייב לומר שבהיכרותי בת הארבע שנים עם החדשות המקומיות, הגוף היחיד שהקפיד על נאותות הפקה, ושהקפיד על כך שההפקה לא תהיה מופרכת לחלוטין זו מועצת הכבלים, אני חייב לומר שגם כעובדים, לאור ההצהרות של מר עוזר לפרוטוקול כאן בוועדה, אין לי ספק שאם המועצה תהיה זאת שתבחר, הסיכוי שלנו לא להיות מובטלים הוא גבוה לאין שיעור.

<חיים הר-זהב: לכן אני מבקש שהמועצה תהיה זו שתכריע בנושא הזה, אתם הגוף היחיד מהציבור שהאינטרס הציבורי מוביל.

אבישי ברוורמן: נצביע.

<הרצל עוזר: לא ידעתי שכזה פופולארי להיות פה, ומצטטים אותי כל היום וכל הלילה, סליחה, אני רוצה להבהיר.

<הרצל עוזר: אני לא אמרתי שעמדתי העקרונית היא שעובדי החדשות המקומיות לא יעבדו אצלנו.

<הרצל עוזר: מה שאמרתי, שאם מטילים עלי את החובה, תנו לי לעשות את זה באמצעים שלי, וסביר להניח שאני אעשה את זה עם העובדים שלי, ואני לא אגרום לפיטורין של עובדים שלי בשביל לקנות עובדים חיצוניים, זה מה שאמרתי.

<אביב עזוז: אמרת את זה יותר מפעם אחת.

<הרצל עוזר: אני חוזר על זה, אני לא אקח אם אני נדרש - - -

<קריאות: - - -

אבישי ברוורמן: אני פניתי גם בעבר, וגם היום, אנחנו נעביר את ההחלטה.

אבישי ברוורמן: הבקשה שלי מהרצל ומרון שלא איתנו, מסיבות בריאותיות, ואני מאחל לו ולאשתו, על כל הדברים האלה תראו אם ה"good will" כדי להסתכל בדיוק, כי המטרה שלנו מעבר לחדשות המקומיות, למרות שחיים הר זהב שלוש פעמים בפניי אמר - לא חשוב לי שיפטרו את האנשים, העיקר שיהיה חדשות מקומיות.

אבישי ברוורמן: ואמר את זה - כן חשוב לנו העובדים - - -

<חיים הר-זהב: אני מודה לך.

אבישי ברוורמן: יש לי פה שתי אופציות.

אבישי ברוורמן: אופציה אחת של מרב מיכאלי, גילה גמליאל, ואחרים אומרים - צפון, דרום וזהו זה, אופציה שנייה למועצה.

גילה גמליאל: למועצה זה ייקח עוד שנתיים במקרה הטוב.

<מימון שמילה: לפני שמצביעים אני רוצה להביע את עמדתי כממלא מקום יו"ר.

<מימון שמילה: אני חושב שאין לי בעיה עם ההצעה של הרצל עוזר כמועצה, אין לי צורך לקבוע את התפריט ומה שהם יעשו, ובלבד שהמועצה תאשר את מה שהוא יעשה.

גילה גמליאל: זה במתכונת הקיימת.

אבישי ברוורמן: אני רוצה להתקדם.

<מיכל רפאלי כדורי: יש כאן את סעיף התחולה, ונקבע שהוא יהיה ב-1 באפריל.

אבישי ברוורמן: עוד לא הגענו לזה.

אבישי ברוורמן: רבותיי, אנחנו פה בחכמת השולחן, הגענו להסכמה, עורך דין בנדלר תנסח, וכפי הרוח שהציעו מרב מיכאלי, גילה, חיים הר-זהב, הרצל עוזר ומר שמילה.

<אתי בנדלר: אני רציתי לומר שאני לא בטוחה שאני הבנתי מה ההחלטה, לכן אני רוצה עוד לשאול - האם כאשר מדברים על צפון דרום בכלל, האם אנחנו מדברים רק על כך שיפיקו מהדורות חדשות שנוגעות לאזורים בצפון הארץ או בדרומה, או שיחלקו את הארץ לשתיים, צפון, דרום, ואז החדשות המקומיות התייחסו לכל האזורים?

<הרצל עוזר: החלוקה שאנחנו נעשה היא חלוקה טכנית בנושא הפקה בלבד, אין לה קשר לשידורים.

אבישי ברוורמן: רק דבר אחד אני רוצה, עניין של לוח הזמנים.

אבישי ברוורמן: מכיוון שאנחנו רוצים שיהיה במהירות, אני רוצה לדעת גם מהרצל, גם מהמועצה, איך התהליכים האלה אין בהם ביורוקרטיה אדירה.

<אתי בנדלר: איך התבצעו?

מרב מיכאלי: לדעתי, אגב, אנחנו לא חייבות לקבוע חלוקה של צפון ודרום, אפשר פשוט לקבוע שהמהדורות התחלקו, הפקת המהדרות תתחלק בין "הוט" ו"יס", ושיחלקו ביניהם את האזורים, אנחנו לא צריכים להגיד להם איך מחלקים ביניהם את האזורים, שיעשו את זה מבחינתי מזרח ומערב.

מרב מיכאלי: ההפקה תתחלק בין "הוט" ו"יס" במספרי המהדורות.

<דודו קובסניאנו: אם הם לא יסכימו ביניהם?

מרב מיכאלי: הם יכולים לא להסכים ביניהם שאנחנו נקבע צפון ודרום.

יצחק וקנין: הם הסתדרו ביניהם גם "הוט", וגם - - -.

<הרצל עוזר: אתם מנהלים לנו - - -

אבישי ברוורמן: מה שאני הבנתי, הרצל, שהעניין הוא טכני, ולכן "הוט" ו"יס" מבחינתי, יעבירו את התכניות לחלוקה לאזורים.

אבישי ברוורמן: המועצה תבדוק ותאשר, וככל שיידרש תציע שינויים אם צריך.

<אתי בנדלר: מה שחברת הכנסת מיכאלי הציעה כרגע, זה לאו דווקא חלוקה לפי אזורים, אלא יכולה להיות גם חלוקה לפי מהדורות.

קארין אלהרר: אני חושבת שזה יסבך, הם יתחילו להתכתש ביניהם, ועדיף משהו אחר - - -

<קריאות: - - -

<הרצל עוזר: כמו שאת אמרת, תשאירו לנו, זה משהו טכני לגמרי.

מיכל בירן: מירב אם את לא מחלקת - - -

מרב מיכאלי: אני לא מסכימה.

<אתי בנדלר: איך הם יתאמו ביניהם את החלוקה לאזורים?

<אתי בנדלר: כי נאמר שהם יעבירו, ינסו להגיע להסכמה והמועצה תאשר את זה, ויושבת כאן הנציגה של הגבלים עסקיים.

אבישי ברוורמן: סליחה, יש פה פרוטוקול, חשוב לי בזמן שאתי מדברת שלא תדברי.

<אתי בנדלר: גברת רפאלי כדורי, אני צריכה לכתוב חקיקה מדויקת.

<אתי בנדלר: אני רוצה לדעת בדיוק מה הוועדה מחליטה, כדי לנסח את זה לאחר מכן, ולצורך זה אני צריכה להבין על איזה סוג של הסכמות או שיתוף פעולה, או על איזה סוג של תהליך מדובר, זה הכול.

<אתי בנדלר: מה מוצע כאן, משרד התקשורת, הגבלים עסקיים, מה אתם מציעים בעניין הזה?

גילה גמליאל: זאת הייתה הבעיה בפעם הקודמת של ההגבלים העסקיים, ועל כן הגענו למסקנה של צפון דרום.

<דודו קובסניאנו: הלכנו פה על הטכניקה, ברגע שיש למועצה את הסמכות כפי שהיא קבועה כיום, ותבואנה החברות ויגידו, אנחנו מציעים לכם לעשות ככה וככה, במפרט כזה וכזה, כל עוד הסמכות שלנו, זכותנו להסכים ולעשות אדפטציות, כל עוד הסמכות בידי החברות לא - - -

<הרצל עוזר: למה?

<הרצל עוזר: למה אתם נכנסים לוורידים, אתם נכנסים לנו לוורידים בכל החלטה קטנה כגדולה, בשביל מה?

<הרצל עוזר: למען מה?

<קריאות: הם רוצים לקבור את העניין הזה.

אבישי ברוורמן: שמעתי את מר שמילה, ואני יודע שיתחילו פה הוויכוחים.

אבישי ברוורמן: אנחנו רוצים פה את חכמת השולחן.

אבישי ברוורמן: אני הבנתי ממה שנאמר כאן, ש"הוט" ו"יס" יעבירו את התכניות לחלוקה לאזורים במובן האמורפי, והמועצה תבדוק ותאשר, וככל שיידרש תציע שינויים, יש פה מספיק חכמה כדי שזה התבצע.

<מיכל רפאלי כדורי: אנחנו יכולים לחיות עם זה.

מרב מיכאלי: אני רוצה להגיד משהו שהוא עקרוני.

מרב מיכאלי: התפקיד שלנו זה לוודא, יכול להיות שצריך לקחת אחורה, וצריך לדבר בצורה יותר מפורטת על המשמעות של החדשות האזוריות המקומיות, ולהגדיר את המשמעות שלא ישדרו כולם מתל אביב, אלא שהם צריכות להיות משודרות מהאזור, ואולי אפילו את מספר המהדורות, אבל מרגע שאנחנו קובעים את הכללים, והכללים צריכים להיות נוגעים לאיך נראות החדשות המקומיות, בגלל שלראשונה סוף סוף החוק הזה יטיל את החובה על הפקה בשידור של חדשות מקומיות על הזכייניות, ויטיל אותן באופן קבוע ולא זמני.

<אתי בנדלר: נגיע לסעיף הקטן הזה ככל שהוועדה תצביע.

מרב מיכאלי: מה שרציתי להגיד זה כזה דבר, כמו שאמרתי פה פעם קודמת.

מרב מיכאלי: אחת הבעיות הגדולות של החדשות המקומיות הייתה שהן תמיד היו נטע זר מבחינת הכבלים והלווין.

מרב מיכאלי: הלווין על אחת כמה וכמה, אבל גם הכבלים, הם תמיד נכפו עליהם.

מרב מיכאלי: המטרה שלי שהחדשות המקומיות יקבלו גם מקום שהוא מקום ראוי מבחינת השידור שלהם, מבחינת הקידום שלהם, מבחינת הנוכחות שלהם בשידורים.

מרב מיכאלי: אני רוצה לקוות שככל שהחברות שמשדרות אותן תהיה להם יותר מעורבות, ויותר יד חופשית אמתית בעיצוב המהדורות האלה, ככה תהיה להן יותר מחויבות לקדם אותן, ותהיה להן יותר מחויבות להפוך אותן לדבר משמעותי, ולא למשהו שהן עושות כדי לצאת ידי חובה.

מרב מיכאלי: אני גם חושבת שבעיקרון הרגולציה, או החקיקה בכלל צריכה באמת להתוות את הדברים החשובים באופן עקרוני.

מרב מיכאלי: אבל אם מדובר בגופים פרטיים, אז אין סיבה לא לתת להם להסתדר ביניהם, ולא צריך לתת להם הוראות.

מרב מיכאלי: לכן אני חושבת שמה שאנחנו צריכים להתרכז בו זה להגדיר מה אנחנו רוצים במהדורות.

אבישי ברוורמן: הבנו את דבריך.

אבישי ברוורמן: אני רוצה להגיע לנקודה אם מקובל על כולם שהדבר הזה אני רוצה להצביע על זה.

אבישי ברוורמן: מה שניסחתי, אני מבקש שתנסחו את זה ברוח שמקובל גם על שמילה, ש"הוט" ו"יס" יעבירו את התכניות לחלוקה לאזורים.

אבישי ברוורמן: כולנו רוצים שהדברים יהיו לא רק בתל אביב, וזה ברור לחלוטין.

אבישי ברוורמן: אם יהיו בתל אביב, לא, הרצל - הם יעופו מפה.

אבישי ברוורמן: יש לא עוד הרבה חוקים שעוברים בכל נושא התקשורת, ולא הדבר הראשון, והמועצה תבדוק ותאשר, וככל שיידרש תציע שינויים.

<אתי בנדלר: תציע שינויים או תחליט על שינויים.

<אתי בנדלר: - - - שהמועצה תחשוב שאין מקום לאשר אותן.

גילה גמליאל: לפי הסמכות שיש לכם כיום, אנחנו לא צריכים לשנות שום דבר, לא גורעים מכם שום דבר.

אבישי ברוורמן: הבנו, אף אחד לא מוריד מכבודך ולא ממעמדך.

אבישי ברוורמן: רבותיי, לאור הדבר הזה אני רוצה להביא את זה להצבעה.

אבישי ברוורמן: בעד, מי שמצביע פה הוא חבר ועדה.

אבישי ברוורמן: תודה.

אבישי ברוורמן: אושר פה אחד.

<אתי בנדלר: כמובן זה לא הנוסח המשפטי, רק לוודא שאני הבנתי את זה.

<אתי בנדלר: הפקת המהדורות התחלקו בין "הוט" ו"יס", הם שיעבירו את הצעתם לחלוקה לאזורים למועצה, המועצה תאשר את התכניות בשינויים או ללא שינויים, זאת אומרת, היא יכולה גם לכפות את השינויים האלה.

אבישי ברוורמן: זאת הצעה של יושב ראש הוועדה, בהתאם לכל הסיכום של השולחן.

<אתי בנדלר: היא יכולה לכפות את השינויים האלה.

<הרצל עוזר: למה היא צריכה לכפות, מה יכול לקרות?

<אתי בנדלר: אני רוצה לדעת אם זה המשמעות של זה, כדי שלא יהיה ספק.

<הרצל עוזר: למה לכפות, תבוא המועצה, החלוקה היא חלוקה טכנית שנובעת - - -

<אתי בנדלר: הסמכות היום היא לכפות הכול.

<קריאות: - - -

מרב מיכאלי: אתי, לא צריך לשנות את סמכות המועצה לצורך הסעיף הזה.

גילה גמליאל: אנחנו לא רוצים לא לגרוע ולא להוסיף לסמכויות המועצה.

גילה גמליאל: מה שרוח החוק כאן זה לפי סמכות המועצה היום, אז מה זה אומר מבחינה משפטית?

קארין אלהרר: אדוני היושב ראש, היא צודקת מבחינה משפטית.

אבישי ברוורמן: ברור, אין מישהו בכנסת שיותר צודק - - -

<אתי בנדלר: אני אומר מדוע אני מדגישה את זה, משום שכאן נשמעות זמירות אחרות, ולאחר מכן יכול מאן דהוא לומר שהנוסח שאני מניחה לקריאה שנייה ושלישית אינו תואם להחלטות הוועדה, לכן אני עומדת על כך שאני רוצה להבהיר את זה.

גילה גמליאל: עכשיו זה לא תואם לדעתי, את הרוח שלי לפחות בוועדה.

גילה גמליאל: הרעיון הוא שאני לא מבינה ממה שנכתב האם זה משנה את סמכויות המועצה.

<אתי בנדלר: לא, זה לא משנה, הם ביקשו לשנות את סמכויות המועצה.

<אתי בנדלר: למשל, נציגת "הוט" ביקשה לשנות, זו המשמעות.

<הרצל עוזר: אני רק רוצה לוודא משהו, אם אנחנו הולכים על חלוקה לאזורים אז יוחלט מה שסיכמת, אבל אני רוצה שהיא תישאר אופציה פתוחה שיוחלט שעדיין יכולה אחת החברות להפיק והשנייה לשלם לה, או עדיין יכולים ללכת למפיק חיצוני, זאת אומרת, האופציה הזאת אני מבין לא יורדת.

אבישי ברוורמן: מה דעתך אתי?

איציק שמולי: אני חושב שבכל מקרה, אדוני היושב ראש, ההצעה של "יס" ו"הוט", גם אם אתם רוצים להתחלק, גם אם אתם רוצים שאחת תשפה את השנייה, וגם אם אתם רוצים להביא מישהו עצמאי, תציעו את זה למועצה שתאשר או לא תאשר, תכניס שינויים או לא תכניס שינויים, ובא לציון גואל.

איציק שמולי: אגיד לך למה, כי ככל שמתקדם הדיון, נפתחות עוד ועוד דלתות ועוד היבטים שלא בטוח שעם כל הכבוד לשאר השולחן, יש את הידע המקצועי לעסוק בזה.

<אתי בנדלר: אני רוצה להבהיר.

<אתי בנדלר: ל"הוט" ו"יס" אסור לעמוד בקשר ביניהן.

<אתי בנדלר: לכן כל הצעה שלהן צריכה להיות מוזרמת למועצה לשידורי כבלים ולוויין.

<אתי בנדלר: "הוט", תציע לצורך העניין רק, היא תציע שהיא תפיק את זה בעצמה ו"יס" תשפה אותה.

<אתי בנדלר: "יס" תציע שכל אחת חלוקה לאזורים, זאת אומרת, ההצעות לא התחברו אחת עם השנייה.

<אתי בנדלר: מה המועצה צריכה לעשות, להתחיל לדבר בין שתי החברות?

<אתי בנדלר: לכן ראוי שהעקרונות ייקבעו כאן.

גילה גמליאל: אני רוצה לחזור להצעה הראשונה.

גילה גמליאל: חלוקה לפי אזור דרום וצפון, וזה פותר את כל השיח הזה שאנחנו כרגע מתעסקים בו כבר יותר מדי.

איציק שמולי: זה לא פותר.

<הרצל עוזר: שהמועצה תחליט מי צפון ומי דרום.

גילה גמליאל: בדיוק, המועצה תקבע מי דרום, מי צפון, הם יתנו את דעתם.

גילה גמליאל: הם פונים אליכם לגבי דרום, ואתם תגדירו מה זה דרום, מה זה צפון, הגדרה שלכם.

אבישי ברוורמן: רבותיי, אני חוזר ואני מבקש מעורך דין בנדלר.

אבישי ברוורמן: אני חושב שכאן סך הכול יש הסכמה וניואנסים.

אבישי ברוורמן: אני חושב שמקובל שחלוקה לאזורים שטכנית מתקבלת המועצה תבדוק, תאשר לפי סמכותה, לא גורעים ולא מוסיפים תשלומים, זאת הצעתי, על ההצעה הזאת אני רוצה שנצביע.

<אמנון סופר: שאלה קטנה, כשמדברים על חלוקה לאזורים וחלוקה למהדורות, לא הבנתי כמה מהדורות הולכות להיות, אנחנו מדברים כאן על כסף – 10 מיליון, 18 מיליון, קודם כל צריכים להגדיר את המתווה כמה מהדורות, ואז מועצת הכבלים והלוויין שתחליט כמה כסף, ואז גם החלוקה מי יממן את העסק.

<אמנון סופר: אומרים לך צפון דרום, כמה מהדורות זה?

אבישי ברוורמן: אנחנו לא ניכנס לנושאים המקצועיים כאן, זה לא תפקיד של הכנסת, בשביל זה יש את המועצה, לכן אני מעלה להצבעה את ההצעה שלי בחכמה משותפת.

<אתי בנדלר: אתה כבר הצבעת, אני חוזרת שוב על הדברים עם תוספת קטנה.

<דודו קובסניאנו: אני רק רוצה להבין, האם כאשר מדובר על חלוקה לצפון ודרום, יש בסמכות המועצה לקבוע לצורך העניין שבחלק הצפוני או הדרומי של המדינה תהיינה שתי מהדורות?

<הרצל עוזר: לא קשור למהדורות, אנחנו מחלקים את הכסף.

<חיים הר-זהב: המהדורות לא מעניינות.

<קריאות: - - -

אבישי ברוורמן: הכול במסגרת סמכותך.

<קריאות: - - -

<חיים הר זהב: אותנו מעניין המהדורות.

<קריאה: זה ההבדל בינינו, ממש.

<קריאות: - - -

<אתי בנדלר: אני קוראת את העקרונות – הפקת מהדורות החדשות התחלקו בין "הוט" ו"יס", בהתאם להצעה בנוגע לחלוקה לאזורים שיעבירו למועצה.

<אתי בנדלר: המועצה תאשר את התכניות בשינויים, או ללא שינויים.

<אתי בנדלר: המועצה רשאית לאשר הפקת חדשות מקומיות בדרך אחרת לבקשת בעלי הרישיונות.

<לאה ורון: לגבי פרק הזמן צריך להכניס את ההצעה של היושב ראש לגבי פרק הזמן שבו יידרשו החברות להגיש את ההצעה שלהם למועצה.

<חיים הר-זהב: - - -

<קריאות: - - -

אבישי ברוורמן: מר סלוצקי ומר הר זהב, אני מבקש שקט.

אבישי ברוורמן: תריבו בחוץ, לא רוצה פה צעקות.

אבישי ברוורמן: אני רוצה שיעבור למועצה תוך 30 יום, אני לא רוצה שיגררו רגלים.

<אתי בנדלר: חוזרים לסעיף קטן (ב) שלא אושר לגבי המימון.

אבישי ברוורמן: אני רוצה להסביר את ההחלטה שאושרה עד פה, ואני אתן לחברי הכנסת להציע.

אבישי ברוורמן: היו דיונים מאוד ארוכים בנושאים האלה, מטרתי אני שהגשתי את החוק הזה היו שתיים – חדשות מקומיות ועזרה לעובדים.

אבישי ברוורמן: במשא ומתן שהיה פה, היו כל מיני וריאציות שאני לא אכנס להן.

אבישי ברוורמן: הגענו לווריאציה אחרונה כשאני הסתכלתי כאן, מר הר זהב, אתה ישבת אז שם, וההצעה הזאת, חברת הכנסת גמליאל ואחרים, כולם גיבשנו הצעה שחמישה מיליון ל"הוט" ו"יס", ואנחנו פונים לאוצר לעוד חמישה מיליון, חיים הנהן לי בראשו, ואנחנו קיבלנו את ההחלטה.

אבישי ברוורמן: עכשיו אנחנו באים להחלטה בין שנייה ושלישית, לגבי נושא המימון.

אבישי ברוורמן: כמו שאמרתי אני ב"good will" עם האוצר, האוצר אמר בזמנו שאם אנחנו נתקדם הוא יעיף אותנו מכל המדרגות, לכן, אני קיבלתי את הדברים האלה, אמרתי, אנחנו הולכים בדרך הזאת.

אבישי ברוורמן: אני חשבתי מבחינת האוצר שאני מבין את הנקודה של האוצר שהוא רוצה שיהיה סידור קבע.

אבישי ברוורמן: מכיוון שהעסק הזה לקחנו את זה בהוראת שעה רק לעוד שנתיים, מכיוון שחוק השידור הציבורי וכל הדברים עובר את הדברים האלה, פנו חברי הכנסת, גילה גמליאל ואחרים, מכיוון ששר האוצר מנוע מלהתעסק בנושא הזה, חבר הכנסת, שאני מכבד אותו מאוד, סגן שר האוצר מיקי לוי, האם אפשר לפתור את הבעיה.

אבישי ברוורמן: זה המצב כרגע, אני נותן א זה לחברי הכנסת כדי שנגיע לפתרון מוסכם, מכובד, כדי שכל הגורמים יהיו מרוצים, להפסיק את הריבים ואת הצעקות האלה, סך הכול זה לא סכומים גדולים, זה סכומים פעוטים, יש כל מיני סיבות טכניות, אבל, רבותיי, פותרים פתרונות, אני רואה כשיש ב"good will" במקומות מסוימים, תוך שנייה, איציק אתה זוכר, זה יכול להיות 50 מיליון, 200 מיליון, 300 מיליון, לי אין לי הרבה כוח פוליטי, אני מודה, ולכן אני גם בוועדה הזאת לא מייצג לא אופוזיציה ולא קואליציה.

אבישי ברוורמן: אני רוצה לעשות מה שטוב לעם ישראל, וחשוב לי שתהיינה חדשות מקומיות, וחשוב לי שמירב העובדים יישכרו.

אבישי ברוורמן: לכן אני גם פונה ב"good will" לכל הגורמים בשולחן, גם לאוצר, גם ל"הוט" ל"יס", אפילו למר סלוצקי ולאחרים שייקחו את כל הדברים האלה בחשבון, ונגיע לחכמת השולחן.

אבישי ברוורמן: עד עכשיו ואנשי האוצר יודעים, בכל הרפורמות שאנחנו עובדים, אנחנו מתחילים בלי הסכמות, ואנחנו מגיעים לחכמת השולחן ולפתרונות.

גילה גמליאל: אני באופן אישי ניהלתי מגעים על מנת לגייס את הכספים מהאוצר.

גילה גמליאל: המדיניות של האוצר שבכלל לא צריך ערוץ חדשות, ככזה אין מה לדבר, אז אם לא צריך ערוץ חדשות, אז למה להטיל את זה על אחרים?

גילה גמליאל: זה מדיניות שלפחות נאמרה לנו בתור תשובה.

גילה גמליאל: על כן פניתי להיבט של עובדים שאמורים להיות 55 עובדים מהנגב והגליל.

גילה גמליאל: אני חושבת שכאן זה פשוט יהיה חרפה שאת אותם חמישה מיליון, הם ירצו לתעל את זה להבטחת הכנסה ולפתרון מצוקות שקיימות היום בנגב ובגליל.

גילה גמליאל: אני חושבת שהסוגייה, ואמרתי את זה בתחילת הדיונים כאן, לא היה באמת דיון האם צריך או לא צריך, זאת בכלל לא הייתה השאלה, השאלה הייתה שיש, ומכאן מי מממן, זה השיח שהיה על השולחן.

גילה גמליאל: ככזה אני רואה חובה של האוצר לקחת חלק של חמישה מליון שקלים, וזאת ההצעה שלי גם כן היום, לצרף לחמישה מיליון של "הוט" ו"יס", עוד חמישה מיליון מהאוצר.

גילה גמליאל: הייתי בישיבות בוועדת הכספים, היינו בדיונים של תקציבים.

גילה גמליאל: אחמד טיבי ופריג' קיבלו 50 מיליון בשביל לצאת מההצבעה, ועוד חברותיי הצלחנו לארגן 10 מיליון שקלים ברגע לטיפולים בנושאים אחרים, אני חושבת שכאן בהחלט יש נושא עקרוני שצריך לתת את הדעת לגביו.

גילה גמליאל: מדובר בהוראת שעה, מדובר בשנתיים, מדובר בעשרה מיליון שקלים לשנתיים, זה לא מחיר שמדינה יכולה ליפול ממנו, וזה לא איזה סכום שכרגע האוצר הצטרך לעמוד עם הרגלים האחוריות.

גילה גמליאל: בהחלט יש כאן 55 עובדים שצריכים לקבל חלק.

גילה גמליאל: אני רוצה להתנות את החמישה מיליון הזה מתוך הבנה שמרבית העובדים ייקלטו חזרה לעבודה במנגנון הזה, וזה ייתן את הפתרון הנכון לכל הנושא.

מרב מיכאלי: האוצר מסכים?

<דנה נויפלד: אני רוצה להעיר.

<דנה נויפלד: התמיכה של ועדת שרים לחקיקה, התמיכה של הממשלה היתה מותנית בזה שהניהול שהוא לא נופל על תקציב המדינה.

גילה גמליאל: אנחנו מבקשים את הכסף מהאוצר לא ממשרד התקשורת.

<דנה נויפלד: בסדר, אני כרגע נציגת ממשלה.

<דנה נויפלד: הממשלה הסכימה להצעת החוק בהתנייה לכך - - -

אבישי ברוורמן: את לגמרי צודקת, ביושרה מלאה אני אמרתי את זה, רק שאני לא רואה ברירה אחרת.

<דנה נויפלד: הערה שנייה שהצעת החוק דיברה על מימון של החברות, זה הופך להיות מימון על ידי האוצר.

<דנה נויפלד: הייתה חוות דעת של היועץ המשפטי לממשלה בעניין הזה, שככל שמדובר בכספי מדינה, הרי הכספים האלה נכון שיוחלקו וצריך שיחולקו בדרך של מכרז כמו שכספי מדינה מחולקים לכל דבר ועניין.

<דנה נויפלד: לכן זה לא עולה בקנה אחד עם מה שנאמר פה עד עכשיו.

<דנה נויפלד: יש פה נציג של משרד המשפטים בעניין הזה.

<רן מלמד: אני חושב שנקודת המוצא של חברת הכנסת גמליאל ושלך במקור שצריך להיות השתתפות של המדינה בנושא הזה היא נכונה והיא קריטית.

<רן מלמד: אני חושב שצריך להתייחס לחדשות המקומיות ככלי הסברתי של הממשלה, וככזה, היא צריכה לתמוך.

קארין אלהרר: ממש לא, רן, אני מתפלאת עליך ממש.

<רן מלמד: תני לי לסיים את הדברים שלי, יכול להיות שתגידי לי שאני לא צודק, ואולי כן.

<רן מלמד: הבעיה הגדולה של הממשלה שרוב האזרחים במדינת ישראל, בטח בפריפריה לא ממצים את הזכויות שלהם, פשוט לא יודעים מה מגיע להם.

<רן מלמד: החדשות המקומיות - - - כדי להעביר מידע לאזרחים על מה מגיע להם.

<רן מלמד: עשיתי בדיקה אתמול בערב - - -

מרב מיכאלי: לא, זה לא נכון.

קארין אלהרר: זה ממש לא המטרה של חדשות מקומיות.

גילה גמליאל: אתם בטח לא יכולים להאשים אותו - - - בטח לא אותו.

<רן מלמד: עשיתי בדיקה אתמול בערב על שמונה משרדי ממשלה כמה כסף הם מוציאים השנה על קטעי עיתונות כדי לחלק לעובדים הבכירים שלהם.

<רן מלמד: אנחנו מגיעים על שמונה משרדים בסכום של למעלה ממליון וחצי שקל לשנה קטעי עיתונות.

<רן מלמד: אני חושב שאם מוציאים כל כך הרבה כספים על דברים מהסוג הזה, שמונה משרדי ממשלה יכולים לעגם ביניהם חמישה מיליון שקלים לשנה כדי להוסיף למה שצריך.

<רן מלמד: לכן אני קורא לחברי הכנסת פה לאמץ את ההצעה של חברת הכנסת גמליאל, ולהעלות אותה בצורה זאת להצבעה במליאה.

<רן מלמד: אם מליאת הכנסת תחליט שהיא מושכת את הצעת החוק בצורה כזו או אחרת, הדבר היחידי שאני יכול להגיד לה – שתתבייש.

קארין אלהרר: בלי קשר לעלות התקציבית שנדרשת מהאוצר, כעניין עקרוני זה לא נכון שהממשלה תשתתף במימון של חדשות.

קארין אלהרר: החדשות שאזרחי מדינת ישראל רוצים לקבל הן חדשות אובייקטיביות, שלא יבואו ויגידו אחרי זה – "בעל המאה הוא בעל הדעה".

קארין אלהרר: אם יש בעיה נקודתית עם העובדים, צריך לפתור אותה.

מיכל רוזין: סליחה, בוא נסגור עיתון ציבורי – טוב, אז אנחנו לא בעמדתך.

גילה גמליאל: אנחנו בעד שערוץ החדשות המקומיות יהיה ברשות השידור, זה כן.

קארין אלהרר: לבוא ולהגיד שאני רוצה שהחדשות המקומיות יהיו ערוץ הסברתי של הממשלה?

קארין אלהרר: - - - זה בדיוק מה שרן מלמד אמר, בגלל זה הוא תומך בהצעה של גילה.

מיכל רוזין: רן מלמד אמר, אנחנו לא אומרים את זה.

מיכל רוזין: גם יש רגולציה לא סתם על הערוץ השני.

קארין אלהרר: רגולציה זה בסדר גמור, מימון זה משהו אחר.

מיכל רוזין: ולהגיד יצירות מקור זה לא הכרעה של המדינה מול חברות פרטיות?

<קריאות: - - -

מיכל רוזין: אתה גם לא אומר להם מה - - - בחדשות, זה אותו דבר.

מיכל רוזין: אתה אומר להם שאתה צריך שיהיה לך חברת חדשות - - -

קארין אלהרר: ממתי את אומרת להם מה לשדר בחדשות?

מיכל רוזין: אני לא אומרת, כמו שאני לא אומרת לחדשות המקומיות.

קארין אלהרר: אבל זה מה שהוא אומר.

מיכל רוזין: אבל אני לא מסכימה עם מה שהוא אומר.

מיכל רוזין: את מרחיקת לכת לכיוון השני.

קארין אלהרר: אני לא מרחיקת לכת.

קארין אלהרר: תחשבי בהגיון, מה את חושבת שיקרה פה?

<קריאות: - - -

אבישי ברוורמן: רבותיי, יש לנו בעיה משפטית שאנחנו צריכים לפתור אותה כי אחרת אנחנו לא נתקדם.

<אתי בנדלר: כדי שהאמירה של עורכת דין נויפלד לא תישאר כהערה שנזרקה לחלל האוויר, ללא התייחסות רצינית, אני מבקשת לשוב ולהדגיש את הנושא הזה.

<אתי בנדלר: קודם הועדה הצביעה על כך שההפקה של החדשות המקומיות תיעשה על ידי בעלות הרשיון, דהיינו, חברת "הוט" ו"יס".

<אתי בנדלר: עכשיו משמוצע שאוצר המדינה יקצה כספים לצורך הפקת החדשות, ברור שזה בלתי מתקבל לחלוטין על הדעת לחייב את המדינה להקצות כספים לחברות פרטיות מסוימות בלי הליך מכרזי, זה סוג של הקצאת כספים ייחודים שמזמן כבר לא עושים את זה בחקיקה, ואם אכן הוועדה תחליט לחייב את המדינה להקצות חמישה מליון שקלים חדשים או כל סכום אחר, אז צריכים לשנות את סעיף קטן (ב), לעשות רביזיה בו, ואי אפשר לעשות את זה עכשיו, כי צריכים כמובן לתת הודעה על כך קודם, ולחייב הפקת חדשות באמצעות מפיק חיצוני שייבחר במכרז.

מרב מיכאלי: אדוני, זה מדבר בעד עצמו.

מרב מיכאלי: רק להגיד שאני מודה שלא כמנהגי, איך לומר.

קארין אלהרר: הפעם היא תומכת.

מרב מיכאלי: כן, אני גם מסכימה עם עמדת חברת "יש עתיד", וגם מסכימה עם עמדת האוצר, כמו שחברותיי וחבריי פה יודעות, זה לא דבר שקורה.

מרב מיכאלי: אין הגיון, זה לא שידור ציבורי, זה שידור פרטי.

מרב מיכאלי: המדינה נתנה ל"יס" ו"הוט" זיכיונות שאי אפשר להפריז בערכם, ובפוטנציאל הרווח שקיים בהם, ו"הוט" בימים אלה באמת גדלה לממדים מאוד מרשימים ויפים, ומתפתחת הרבה גם מעבר.

מרב מיכאלי: אין שום סיבה שהמדינה תצטרך לדחוף את האף שלה בתוך חדשות מקומיות.

מרב מיכאלי: צריך להגיד שהמימון לא יכול להישאר חמישה מליון שקלים, הוא צריך לבוא כולו מהזכייניות, הוא צריך להיות בנוסף לחובות שלהם להפקה מקורית ולא במקום, לא על חשבון חס וחלילה.

אבישי ברוורמן: ההפקה המקורית לא רלבנטית, מכיוון שזה רשום בחוק בצורה ברורה, יש פה חומה סינית, לא פוגע כהוא זה בהפקה מקורית.

מרב מיכאלי: מצויין.

מרב מיכאלי: אין מה לעשות, צריך ש"הוט" ו"יס" יממנו את החדשות המקומיות, כמו שאמרתי, יש לקוות שיהפכו אותם לפנינה שתביא להם לא פחות רווחים מאשר הבורר.

יצחק וקנין: עם כל הכבוד, אנחנו גם הופכים בעלי הבית של "הוט" ושל "יס" ואנחנו נגיד להם, חבר'ה, אתם תעשו כך, וכך, ואתם תפיקו, ואתם תשלמו, ואתם תממנו, ואתם הכול.

יצחק וקנין: יש לנו יד על הקופה של חברות זה לא מהיום, אני אומר את זה, לאורך כל הדרך אנחנו משתמשים בצורה כזאת, כשלא מסתדר לנו מבחינה משפטית משהו, ואני מסכים עם כל מה שאומרת - - -

מרב מיכאלי: לא בגלל העניין המשפטי.

מרב מיכאלי: מבחינה משפטית אפשר לארגן את זה בקלי קלות, זה לא עניין משפטי.

יצחק וקנין: הקל ביותר זה לבוא להגיד להם, חבר'ה תממנו 18 מליון, 20 מיליון, 50 מיליון זה הקל ביותר.

יצחק וקנין: אנחנו יושבים פה כאילו אנחנו יושבים על הקופה שלהם.

מרב מיכאלי: זה לא הקל ביותר, זה הנכון במקרה הזה.

יצחק וקנין: וחוץ מזה אני מציע לכל אחד, אני זוכר תקופות פה ששתי החברות האלו היו למטה מבחינת המציאות הפיננסית שלהם, כי אני רואה בזה דבר לא טוב, שאנחנו ביד ארוכה שולחים את היד שלנו, ומנהלים את הקופה הקטנה של חברות אחרות.

מיכל בירן: הקופה הקטנה שלהם קשורה ליד הארוכה שלנו - - -

יצחק וקנין: היה פה איזה מוצא של חמישה מליון.

יצחק וקנין: אני מבין שמבחינה משפטית זה לא מסתדר, אבל ברור שהדבר הקל ביותר לבוא ולהגיד להם, חבר'ה תממנו את הכל, זה הדבר הקל ביותר.

יצחק וקנין: אני לא יודע איך צריך לפתור את הבעיה הזאת, מה עשו לפני כן אין לי מושג.

יצחק וקנין: לכן אני חושב שצריך לחשוב לעומק איך פותרים את הבעיה הזאת.

יצחק וקנין: אתם יודעים מה, אתם רוצים להשית עליהם חמישה מליון, הם יעשו בחמישה מליון, הם לא חייבים לעשות ב-18 ולא ב-20, אף אחד לא צריך לחייב אותם.

אבישי ברוורמן: רבותיי, אני רואה שיש פה בעיה משפטית מסוימת.

אבישי ברוורמן: עכשיו השאלה היא כזאת, אני יודע גם כן שבסופו של דבר כשיש רצון פותרים גם בעיות טכניות.

אבישי ברוורמן: אני חשבתי שיש בזה הגיון כמו שאמר מר מלמד, אם לא מוצאים בזה הגיון משפטי - - -

גילה גמליאל: יש הצעה לחברת הכנסת רוזין.

מיכל רוזין: אני אומרת את זה בקול גדול, כי לפעמים האובר משפטיזציה הוא מצר לנו את המחשבה.

מיכל רוזין: כבר למדתי, לא אני, כאשר קובעי מדיניות מחליטים משהו, המשפטיזציה מסתדרת, לכן יש עניין אידיאולוגי.

אבישי ברוורמן: מה ההמלצה?

מיכל רוזין: אני אומרת שנהיה סביב רן.

מיכל רוזין: אני רוצה ללכת שלב אחד קדימה, אם אנחנו אומרים בשיטת אלהרר, שוק חופשי ואם הם עושים את זה, אז צריך להיות כמה שפחות השפעה והתערבות וכדומה.

מרב מיכאלי: זה לא מה שהיא אמרה.

מיכל רוזין: ברור שאני לא מסכימה עם מה שהיא אמרה.

מיכל רוזין: הרי היום אנחנו אוסרים על חברות הכבלים והלווין לפרסם פרסומות, האם אנחנו יכולים לאפשר להם, לא יודעת, תגידו לי אתם.

מרב מיכאלי: נו, באמת.

מיכל רוזין: אני מודה על הציניות ועל הסרקסטיות ותירגעי.

מרב מיכאלי: חברת הכנסת רוזין, מצטערת אם נפגעת, אבל לא היה בכוונתי.

מיכל רוזין: האם אפשר סביב הנושא של החדשות המקומיות כן לאפשר מימון של זה על ידי עסקים מקומיים בלבד, אני לא יודעת, או לאפשר לעמותות לפרסם שם, או דברים כאלה וכדומה.

גילה גמליאל: רעיון מעניין.

מיכל רוזין: גם גלי צה"ל שממומן על ידי המדינה, הם לא פרסומות, אבל הם חסויות שעולות הרבה כסף.

אבישי ברוורמן: אני העברתי כאן החלטה - - -

גילה גמליאל: זה רעיון מבריק בעיניי.

אבישי ברוורמן: רבותיי, אני רוצה לציין דבר אחד.

אבישי ברוורמן: היה פה שר אוצר יעקב נאמן, אני זוכר כשהייתי נשיא אוניברסיטה, הם היו צריכים לפתור בעיה, הייתי מצלצל לעורך דין נאמן, תמיד היה פותר - איפה שרוצים פתרון יש פתרון, איפה שלא רוצים אין פתרון.

אבישי ברוורמן: אני מסיים את הישיבה הזאת כדי שתמצאו את הפתרון.

אבישי ברוורמן: תודה רבה לכולם.

אבישי ברוורמן: הישיבה נעולה.